text: Det drypper i tennis-hallen i Esbjerg
  28 februar 2010 kl. 15.39
  I Esbjerg holdt tennisklubbens tag i flere uger til sneens vægt, men smeltevandet kunne taget ikke klare. Det er nemlig utæt.
  Udenfor ser Esbjerg tennisklubs tag ikke anderledes ud end så mange andre, men inden for drypper det - for lappeløsninger har ikke hjulpet.
   
  I går blev en holdkamp i anden division aflyst og flyttet til i dag på grund af oversvømmede baner. I dag er det meste tørret op, men det var kun den ene halvdel af hallen, der søndag kunne bruges til tennis-matcher.
  